CELEX: 62020CN0532
Language: fi
Date: 2020-10-20 00:00:00
Title: Asia C-532/20: Ennakkoratkaisupyyntö, jonka Curtea de Apel Bucureşti (Romania) on esittänyt 20.10.2020 – Alstom Transport SA v. Compania Naţională de Căi Ferate CFR SA, Strabag AG – Sucursala Bucureşti ja Swietelsky AG Linz – Sucursala Bucureşti

15.2.2021   
            
            
               FI
            
            
               Euroopan unionin virallinen lehti
            
            
               C 53/17
            
         
      Ennakkoratkaisupyyntö, jonka Curtea de Apel Bucureşti (Romania) on esittänyt 20.10.2020 – Alstom Transport SA v. Compania Naţională de Căi Ferate CFR SA, Strabag AG – Sucursala Bucureşti ja Swietelsky AG Linz – Sucursala Bucureşti
      (Asia C-532/20)
      (2021/C 53/21)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Curtea de Apel Bucureşti
      
         Pääasian asianosaiset
      
      
         Valittaja: Alstom Transport SA
      
         Vastapuolet: Compania Naţională de Căi Ferate CFR SA, Strabag AG – Sucursala Bucureşti ja Swietelsky AG Linz – Sucursala Bucureşti
      
         Ennakkoratkaisukysymys
      
      Onko vesi- ja energiahuollon, liikenteen ja teletoiminnan alalla toimivien yksiköiden hankintamenettelyjä koskevien yhteisön sääntöjen soveltamiseen liittyvien lakien, asetusten ja hallinnollisten määräysten yhteensovittamisesta 25.2.1992 annetun neuvoston direktiivin 92/13/ETY (1) 1 artiklan 1 kohdan 3 alakohtaa ja 3 kohtaa sekä 2 c artiklaa tulkittava siten, että määräaika, jonka kuluessa hankintamenettelyssä sopimuspuoleksi valittu tarjoaja voi hakea muutosta päätökseen, jolla hankintayksikkö toteaa menettelyssä huonommalle sijalle asetetun tarjoajan tarjouksen sellaiseksi, että se voidaan hyväksyä menettelyyn, on laskettava siitä päivästä, jona sopimuspuoleksi valitulle tarjoajalle syntyy asiaa koskeva intressi, koska tarjoaja, jota ei valittu sopimuspuoleksi, hakee muutosta hankintamenettelyn tulokseen?
      
         (1)  EYVL 1992, L 76, s. 14.